|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE EXACTE ȘI INGINEREȘTI****bd. Ştefan cel Mare , 1****MD-2028 Chişinău, Republica Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** | antet | **ACADEMY OF SCIENCES****OF MOLDOVA****DIVISION OF EXACT AND ENGINEERING SCIENCES****Stefan cel Mare Ave., 1****MD-2001 Chisinau, Republic of Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

 m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.02.12A Cercetări ale acțiunilor și mișcărilor seismice asociate cutremurelor din zona Vrancea în scopul sporirii securității seismice a Republicii Moldova, director proiect dr. hab. BURTIEV Rasid, Institutul de Geologie și Seismologie.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “înaltă”.

* În baza setului de mecanisme focale (SMF) obținut în cadrul cercetării s-a constatat că orientarea axelor T/P este difuză pentru seismele crustale și direcționată pentru cele subcrustale. S-a stabilit că orientarea axelor identifică statistic câmpul de tensiune regional ca fiind preponderent de tipul falierii inverse și vine în suportul fenomenului de subducție**.**
* A fost elaborată metoda de evaluare a probabilității și amplorii daunelor posibile la un eventual cutremur puternic, aplicând metoda probelor statistice (metoda Monte Carlo). Metoda dată oferă o fiabilitate mai mare a prognozei pierderilor în condiții de incertitudine a datelor inițiale.

Rezultatele au fost publicate în 4 articole în revista Землетрясения Северной Евразии, 3 articole în reviste naționale și 4 teze la conferințe.

*Aplicarea practică* a rezultatelor – pozitivă. A fost elaborat si transmis Ministerului Economiei și Infrastructurii normativul ”Evaluarea perioadelor proprii de vibrație a clădirilor”. În institutul URBANPROIECT a fost implementată Harta zonării ingiotehnice a teritoriului or. Comrat.

*Participarea tinerilor* – suficientă, din personalul de 15 persoane, 4 sunt tineri cercetători.

*Participarea în proiecte internaționale* – pozitivă. A fost înaintată o propunere de proiect în cadrul Programului NATO SfP și o propunere de proiect pentru programul de colaborare a țărilor din Bazinul Mării Negre 2014 -2020.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – a fost utilizat echipamentul de la 6 stații seismice staționare in teritoriul Republicii Moldova, 3 stații seismice moderne (digitate) portative și baze de date ingeotehnice și seismologice.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

dr. Adelina Dodon